ดีเดย์! “ไทยสมายล์” จัดเที่ยวบินปฐมฤกษ์ “กรุงเทพฯ-น่าน” พร้อมให้บริการแบบฟูลเซอร์วิส
ดีเดย์! "ไทยสมายล์" จัดเที่ยวบินปฐมฤกษ์ "กรุงเทพฯ-น่าน" พร้อมให้บริการแบบฟูลเซอร์วิส
12 พ.ย. 2563

นางชาริตา ลีลายุทธ ประธานเจ้าหน้าที่บริหาร บริษัท ไทยสมายล์แอร์เวย์ จำกัด เปิดเผยว่า การเปิดเส้นทางใหม่ กรุงเทพฯ-น่าน เป็นการขับเคลื่อนธุรกิจตามแผนยุทธศาสตร์การขยายเส้นทางให้ครอบคลุมหัวเมืองที่สำคัญ เรามองเห็นโอกาสความเติบโตด้านการท่องเที่ยวในประเทศ ภายหลังวิกฤตโควิด-19 ซึ่งนักท่องเที่ยวกลับมาให้ความสนใจกับการเดินทางไปสัมผัสกับสถานที่จริงของแหล่งท่องเที่ยวในพื้นที่ต่างๆ ในประเทศไทย รวมถึงเป็นการอำนวยความสะดวกในการเดินทางเพื่อการท่องเที่ยว ติดต่อธุรกิจ หรือกลับภุมิลำเนา
ทั้งนี้ การเปิดเส้นทางใหม่ กรุงเทพฯ-น่าน ดังกล่าว เนื่องจากไทยสมายล์ เล็งเห็นถึงศักยภาพด้านการท่องเที่ยวของจังหวัดน่าน โดยเฉพาะการท่องเที่ยวเชิงวัฒนธรรมซึ่งเป็นจุดเด่นที่สำคัญของจังหวัด รวมทั้งยังช่วยส่งเสริมการท่องเที่ยวและตอบสนองนโยบายภาครัฐมุ่งสู่ความเป็น “น่านหนึ่งเดียว” เพื่อให้จังหวัดน่านมีความ สวย สะอาด สงบ และสุข ซึ่งได้การรับรองเป็น ผู้นำหนึ่งในร้อย ในแหล่งท่องเที่ยวที่มีมาตรฐานความยั่งยืนของโลกและปลอดภัยตามมาตรฐานการท่องเที่ยวอย่างยั่งยืนสำหรับแหล่งท่องเที่ยว หรือ GSTC
สำหรับเที่ยวบินกรุงเทพฯ – น่าน ไทยสมายล์ให้บริการทุกวัน พร้อมบริการแบบฟูลเซอร์วิส บริการอาหารบนเครื่อง จองที่นั่งล่วงหน้า และบริการฟรีน้ำหนักกระเป๋าสูงสุด 30 กิโลกรัม โดยให้บริการ 2 ชั้นที่นั่งโดยสาร ได้แก่ พรีเมี่ยมอีโคโนมี่ หรือ Smile PLUS Class 12 ที่นั่ง และชั้นอีโคโนมี่ หรือ Smile Class 150/156 ที่นั่ง โดยเครื่องบินแอร์บัส A320-200 ที่พร้อมพรั่งไปด้วยเครื่องอำนวยความสะดวกอย่างครบครัน
โดยเส้นทางกรุงเทพฯ – น่าน ให้บริการ ราคาเริ่มต้นที่ 1,010 บาท/ท่าน/เที่ยว (รวมทุกอย่างแล้ว) เริ่มเดินทางได้ตั้งแต่วันที่ 12 พฤศจิกายน 2563 เป็นต้นไป สนใจสำรองที่นั่งได้ที่เว็บไซต์ www.thaismileair.com, ศูนย์บริการลูกค้า (Call Center) โทร. 1181 หรือ  0 2-118-8888, ห้องจำหน่ายบัตรโดยสารไทยสมายล์ (Smile Service Center) และตัวแทนจำหน่ายบัตรโดยสารไทยสมายล์ (Smile Travel Agents) ทั่วประเทศ
 ตารางเที่ยวบินเส้นทาง กรุงเทพฯ – น่าน

นอกจากการขยายเส้นทางใหม่แล้ว ทางไทยสมายล์ยังเห็นความสำคัญด้านการบริการ โดยได้รับรางวัลสายการบินยอดเยี่ยมในภูมิภาคเอเชีย (Best Regional Airline – Asia) เป็นครั้งที่ 3 และรางวัลสายการบินยอดเยี่ยมอันดับหนึ่งของประเทศไทย (Best Airline Thailand) ติดต่อกันเป็นปีที่ 4 จากการจัดอันดับโดยเว็บไซต์ทริปแอดไวเซอร์ (Tripadvisor Travellers’ Choice Airline Awards) ประจำปี 2563
อีกทั้งยังเป็น 2 สายการบินแรก ร่วมกับการบินไทย ที่ได้รับมอบตราสัญลักษณ์มาตรฐานความปลอดภัย ด้านสุขอนามัย (Amazing Thailand Safety &amp; Health Administration: SHA) จากกระทรวงการท่องเที่ยวและกีฬา การท่องเที่ยวแห่งประเทศไทย และกระทรวงสาธารณสุข ซึ่งสร้างความเชื่อมั่นและช่วยยกระดับมาตรฐานความปลอดภัยและสุขอนามัยให้แก่ผู้โดยสารตลอดการเดินทาง